Nhar il-Ġimgħa, 20 ta' Marzu fil-Knisja ta' Santa Marija ta' Ġesu' (Ta' Ġieżu) il-Belt se jiġi espost il-Kurċifiss Mirakuluż għall-qima tal-poplu. Taħt it-tema ta: "Aħna nxandru 'l Kristu msallab… qawwa u għerf ta' Alla." matul il-ġurnata se jkun hemm quddies, kif ukoll mumenti fejn il-partijiet se jkunu disponibbli għal-qrar. Wara kull quddiesa se jsir talb ta' Fejqan quddiem l-istess Kurċifiss. Il-Programm hu hekk: 7.15 am - immexxija minn P Albert Micallef OFM 10.00 am - immexxija minn P Twanny Chircop OFM 11.00 am - immexxija mill-E.T. Mons Pawlu Cremona O.P., Arċisqof Emeritus 1.15 pm - immexxija minn P Raymond … Il-Ministru Provinċjal Patri Richard S. Grech ofm flimkien mad-Definitorju, ħatar lil P.Stephen Magro ofm bħala,'Animatur Vokazzjonali'. Huwa ser ikun responsabli mill-ħidma vokazzjonali kollha fil-provinċja. Dan wara r-rezenja ta' P. Joseph Ciappara ofm biex ikun jista jkompli l-istudji tiegħu għad-Dottorat fl-Iskrittura Mqaddsa. Biex ikun jista jaqdi dan il-Ministeru aħjar b'risq dawk li jixtiequ jħaddnu l-Ħajja Franġiskana P.Stephen ħass li jkun aħjar li ma jibqgħax Gwardjan tal-Fraternita tar-Rabat, b'seħħ fi tmiem il-Festa ta' San Ġużepp fid-19 ta' Marzu 2015. Patri Stephen huwa wkoll Mastru tal-Postulanti u Segretarju għall-Formazzjoni u Studji. Bħala Animatur, wara l-Għid huwa ser jattendi għall-Seminar li ser issir f'Ruma għall-Animaturi Vokazzjonali fl-okkazjoni …